Γιώργος Αμούτζας

Ο Γιώργος Αμούτζας (Αθήνα, 26 Απριλίου 1997) είναι Έλληνας ηθοποιός.

Βιογραφικό
Γεννήθηκε στις 26 Απριλίου του 1997 στην Αθήνα, ενώ η καταγωγή του είναι από το χωριό Ίασμος Ροδόπης, από την πλευρά του πατέρα του. 

Σπούδασε υποκριτική στην Δραματική Σχολή "Ίασμος", την οποία ίδρυσε ο πατέρας του και ο ηθοποιός νονός του Βασίλης Διαμαντόπουλος.

Ξεκίνησε την καριέρα του ως ηθοποιός το 2017, ενσαρκώνοντας τον Πάνο Ζαπαντή, έφηβο γιο της Μάρθας Μελλισινού (Βασιλική Ανδρίτσου) και του Ευτύχη Ζαπαντή (Σπύρος Πούλης). Το 2019 συμμετείχε στις σειρές Θα Γίνει Της Πολυκατοικίας και Το Κόκκινο Ποτάμι. Συμμετείχε από το 2021 στις τρεις σεζόν της σειράς του ALPHA Σασμός ενσαρκώνοντας τον ρόλο του Νικηφόρου Σταματάκη. Τώρα πρωταγωνιστεί στη νέα σειρά του ANT1 με τίτλο Grand Hotel μέσα από τον ρόλο του Ορφέα Γαζή, ανιψιό του Κωνσταντίνου Γαζή.

 Προσωπική ζωή 
Είναι ζευγάρι με την τραγουδίστρια Τάνια Μπρεάζου (ρουμανικά: Tanya Breazu), με την οποία γνωρίστηκε όταν συμμετείχαν ως ντουέτο στο τηλεοπτικό σόου Just the 2 Of Us.

Παραπομπές

Κατηγορία:Έλληνες ηθοποιοί τηλεόρασης